Az Elsőfokú Bíróság (nyolcadik tanács) 2015. február 15‑i végzése –
Ezz és társai kontra Tanács
(T‑279/13. sz. ügy)
„Megsemmisítés iránti kereset – Közös kül‑ és biztonságpolitika – Az egyiptomi helyzetre tekintettel hozott korlátozó intézkedések – Állami pénzeszközök hűtlen kezeléséért felelős személyekkel, valamint a hozzájuk kapcsolódó személyekkel és szervezetekkel szemben hozott intézkedések – A pénzeszközök befagyasztása – A felpereseknek az érintett személyek jegyzékébe való feltétele – Jogalap – A jegyzékbe vétel kritériumai tiszteletben tartásának hiánya – Téves jogalkalmazás – Ténybeli tévedés – A tulajdonhoz való jog – A jóhírnév megsértése – Védelemhez való jog – A hatékony bírói jogvédelemhez való jog – Indokolási kötelezettség – Kérelmek és jogalapok kiigazítása – Perfüggőség – Részben nyilvánvalóan elfogadhatatlan és részben nyilvánvalóan minden jogi alapot nélkülöző kereset”
1.                     Bírósági eljárás – Perfüggőségi kifogás – A két keresettel érintett feleknek, valamint e keresetek tárgyának és jogalapjainak azonossága – A másodikként benyújtott kereset elfogadhatatlansága (vö. 22., 28., 30. pont)
2.                     Bírósági eljárás – Kereseti kérelmek – Az eljárás folyamán történő módosítás – Kereset keresetlevéllel történő előterjesztésének tekintés (vö. 23. pont)
3.                     Megsemmisítés iránti kereset – Az eljáráshoz fűződő érdek – Fogalom – Kereset, amelyből a felperesnek előnye származhat – Érdek, amelynek a bírósági határozat meghozataláig fenn kell állnia (EUMSZ 263. cikk, negyedik bekezdés) (vö. 32. pont)
4.                     Megsemmisítés iránti kereset – Elfogadhatóság – A keresetnek az elfogadhatóság elbírálása nélkül történő, érdemben való elutasítása – Az uniós bíróság mérlegelési jogköre (EUMSZ 263. cikk) (vö. 38. pont)
5.                     Bírósági eljárás – Keresetlevél – Alaki követelmények – A felhozott jogalapok rövid ismertetése – A keresetlevélben nem ismertetett jogi alapok – A mellékletek összességére való hivatkozás – Elfogadhatatlanság (A Bíróság alapokmánya, 21. cikk, első bekezdés és 53. cikk, első bekezdés; a Törvényszék eljárási szabályzata, 76. cikk, d) pont) (vö. 74. pont)
Tárgy
Egyrészt a 2013. március 21‑i 2013/144/KKBP tanácsi határozattal (HL L 82., 54. o.) módosított, az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló, 2011. március 21‑i 2011/172/KKBP tanácsi határozat (HL L 76., 63. o.; helyesbítés: HL 2014. L 203., 113. o.), másrészt pedig az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló, 2011. március 21‑i 270/2011/EU tanácsi rendelet (HL L 76., 4. o.) – „amelynek érvényességét a felperesekkel a 2013. március 22‑i levélben közölt tanácsi határozattal hosszabbították meg” – annyiban való megsemmisítése iránti kérelem, amennyiben e jogi aktusok a felperesekre vonatkoznak.
Rendelkező rész
1)
A Törvényszék a keresetet elutasítja.
2)
Ahmed Abdelaziz Ezz, valamint Abla Mohammed Fawzi Ali Ahmed Salama, Khadiga Ahmed Ahmed Kamel Yassin és Shahinaz Abdel Azizabdel Wahab Al Naggar maguk viselik saját költségeiket, valamint kötelesek az Európai Unió Tanácsa részéről felmerült költségek viselésére.